b'\n_START_ARTICLE_\nCaptain Hero\n_START_SECTION_\nIstorija\n_START_PARAGRAPH_\nCaptain Hero yra \xc5\xa1ovinistas, i\xc5\xa1tvirk\xc4\x99s superherojus, kurio m\xc4\x85stymas yra lyg u\xc5\xbestrig\xc4\x99s studento laikuose. Jis parodijuoja tokius komiks\xc5\xb3 herojus, kaip Supermenas (ypa\xc4\x8d savo i\xc5\xa1vaizda), Captain America ir t. t. Pirmasis Captain Hero vardas yra Leslie (Leslis), bet veik\xc4\x97jas jau\xc4\x8diasi \xc5\xbeeminamas, kaip ji \xc5\xa1itaip vadina. Jis yra \xc4\xafk\xc5\xabr\xc4\x99s \xe2\x80\x9eHeroj\xc5\xb3 Lyg\xc4\x85\xe2\x80\x9c (League of Heroes), kuri yra \xc5\xbdem\xc4\x97s vyriausioji superheroj\xc5\xb3 komanda ir tuo pa\xc4\x8diu \xe2\x80\x9eAmerikos Teisingumo Lygos\xe2\x80\x9c (Justice League of America) parodija. Captain Hero yra kil\xc4\x99s i\xc5\xa1 planetos Zebulon, kuri\xc4\x85 jis v\xc4\x97liau sunaikino, m\xc4\x97gindamas \xc4\xafrodyti, sau, ko jis yra vertas. Jo t\xc4\x97vai nusprend\xc4\x99 pasidaryti Cezario pj\xc5\xabv\xc4\xaf ir i\xc5\xa1siunt\xc4\x97 j\xc4\xaf tiesiai \xc4\xaf Saul\xc4\x99, bet jis nukrypo nuo kurso ir nusileido \xc5\xbdem\xc4\x97s planetoje, kurioje ir u\xc5\xbeaugo. Savo slaptajame, superherojaus, gyvenime, jis kovoja su nusikalteliais ir juos sodina \xc4\xaf kal\xc4\x97jim\xc4\x85. Jis turi savo baz\xc4\x99 \xe2\x80\x93 urv\xc4\x85, pana\xc5\xa1\xc5\xb3 \xc4\xaf Betmeno. Captain Hero netur\xc4\x97jo joki\xc5\xb3 pagalbinink\xc5\xb3, nes niekas nenor\xc4\x97jo su juo kartu dirbti, tod\xc4\x97l jis prasiman\xc4\x97 \xc4\xafsivaizduojam\xc4\x85 pagalbinink\xc4\x99 \xe2\x80\x9eCaptain Girl\xe2\x80\x9c ir tai n\xc4\x97ra vienintel\xc4\x97 jo psichin\xc4\x97 liga._NEWLINE_Nors ir Captain Hero taip ir n\xc4\x97ra tiksliai pasak\xc4\x99s, kad jis ir jo t\xc4\x97vai yra judaistai, bet tai galima suprasti i\xc5\xa1 kai kuri\xc5\xb3 seriale pastebim\xc5\xb3 u\xc5\xbeuomin\xc5\xb3: jis savo motin\xc4\x85 vadina \xe2\x80\x9eIma\xe2\x80\x9c (i\xc5\xa1 hebraj\xc5\xb3 kalbos i\xc5\xa1vertus \xe2\x80\x9emotina\xe2\x80\x9c) ir jis yra tyrin\xc4\x97j\xc4\x99s \xc5\xa1abo ritualus. Visa tai suteikia k\xc5\xabr\xc4\x97jams daugiau galimybi\xc5\xb3 seriale \xc4\xafterpti \xc4\xaf\xc5\xbeeid\xc5\xbeian\xc4\x8di\xc5\xb3 juokeli\xc5\xb3 apie \xc5\xbeydus.\n_START_SECTION_\nAsmenyb\xc4\x97\n_START_PARAGRAPH_\nCaptain Hero nepasi\xc5\xbeymi ypatingu intelektu ir turi polink\xc4\xaf persirengin\xc4\x97ti paaugle mergina. Kai kada jam prasideda pyk\xc4\x8dio protr\xc5\xabkiai, kurie tik parodo jo nestabili\xc4\x85 psichin\xc4\x99 b\xc5\xabkl\xc4\x99. Jam pasitaiko ir asmenyb\xc4\x97s susidvejinimai, kuomet vienas asmuo b\xc5\xabna gera\xc5\xa1irdis, o kitas \xe2\x80\x93 visi\xc5\xa1kas maniakas, kuris pasireng\xc4\x99s bet kam nusukti sprand\xc4\x85.\n_START_SECTION_\nOrientacija\n_START_PARAGRAPH_\nCaptain Hero seksualin\xc4\x97 orientacija yra kintanti. Serialo prad\xc5\xbeioje j\xc4\xaf trauk\xc4\x97 tik moterys ir jis buvo vaizduojamas kaip pa\xc5\xa1\xc4\x97l\xc4\x99s mergi\xc5\xa1ius. V\xc4\x97liau serialo eigoje jo orientacija vis kito, da\xc5\xbeniausiai priklausydama nuo konkre\xc4\x8diu momentu j\xc4\xaf dominan\xc4\x8dio objekto. Ta\xc4\x8diau sprend\xc5\xbeiant i\xc5\xa1 jo parafilij\xc5\xb3 \xc4\xafvairov\xc4\x97s, jis negali b\xc5\xabti priskirtas tam tikrai, konkre\xc4\x8diai kategorijai, tod\xc4\x97l artimiausia jo atveju yra panseksualizmas._NEWLINE_Visa tai yra ai\xc5\xa1kiai nurodyta pa\xc4\x8diame seriale. Pirmojoje serijoje \xe2\x80\x9eHot Tub\xe2\x80\x9c Captain Hero jau\xc4\x8dia susijaudinim\xc4\x85 matydamas Clara (Klar\xc4\x85) ir Foxxy santykiaujant s\xc5\xabkurin\xc4\x97je vonioje, tai nurodo, kad jis yra heteroseksualus arba biseksualus. Tame pa\xc4\x8diame espizode, kai serialo persona\xc5\xbeam susidar\xc4\x97 \xc4\xafsp\xc5\xabdis, kad namas pildo j\xc5\xb3 norus, Captain Hero (i\xc5\xa1 prad\xc5\xbei\xc5\xb3 papra\xc5\xa1\xc4\x99s patrauklios juodaod\xc4\x97s merginos, kuri (Foxxy Love) i\xc5\xa1kart po jo \xc5\xbeod\xc5\xbei\xc5\xb3 ir \xc4\xaf\xc4\x97jo pro duris) papra\xc5\xa1\xc4\x97 dvylikamet\xc4\x97s mergait\xc4\x97s ir asilo \xe2\x80\x93 tai gali b\xc5\xabti u\xc5\xbeuomina \xc4\xaf zoofilij\xc4\x85 bei pedofilij\xc4\x85. Tame pa\xc4\x8diame epizode jis parei\xc5\xa1kia, jog sugeb\xc4\x97t\xc5\xb3 santykiauti ir su negyvu asmeniu. V\xc4\x97lesniuose serialo epizoduose atsiskleid\xc5\xbeia ir daugiau Captain Hero parafilij\xc5\xb3, toki\xc5\xb3 kaip kraujomai\xc5\xa1a ar koprofilija.'